Moja sestra upírka – Upírpecka

Vyšlo aj v tlačenej verzii

Objednať môžete na
www.cooboo.sk

www.albatrosmedia.sk

Sienna Mercerová

Moja sestra upírka – Upírpecka – e-kniha

Copyright © AlbatrosMedia, 2016

Všetky práva sú vyhradené.
Nijaká časť tejto publikácie sa nesmie rozširovať
bez písomného súhlasu majiteľov práv.

Zvláštna vďaka patrí Joshovi Greenhutovi

Preložila Zuzana Močková Lorková

Copyright © 2008 by Working Partners Limited

Translation © Zuzana Močková Lorková, 2016

ISBN v tlačenej verzii 978-80-7544-117-1

ISBN e-knihy 978-80-7544-129-4

Knihu venujem Mercurymu,

vďaka ktorému stále napredujem.

Kapitola 1

V   pondelok ráno Ivy Vegová a   jej najlepšia kamarátka Sofia Hewittová náhlivo kráčali po najstaršom cintoríne vo Franklin Grove a   mali namierené do školy . Trávnatý chodníček pokrytý inovaťou im hlasno chrupčal pod ťažkými topánkami . Ivy si zasunula ruky do vreciek čierneho kabáta dlhého až po zem , aby si ich trochu zohriala .

Tento starý cintorín mi bude v   Európe chýbať , pomyslela si Ivy . Hoci bolo ešte stále trochu šero , v   diaľke rozpoznala obrysy rodinnej hrobky svojho frajera , kde spolu s   kamarátmi zažila kopec zábavy . Dievčatá prešli bránou cintorína a   svetlá v   priľahlých domoch sa mihotali .

„ Bola to neskutočná párty !“ zvolala Sofia a   prerušila Ivine myšlienky . Ivy mala pocit , akoby to nebolo v   sobotu , ale už strašne dávno , čo jej ľudské dvojča Olívia podstúpila rituál zasvätenia do komunity upírov. V   ten deň to trochu oslávili . „ Určite si nadšená ,“ pokračovala Sofia . „ Veď už nie je tajomstvom , že Olívia vie o   existencii upírov . Je to všade na našom internete .“

Ivy si zaborila bradu do čierneho pleteného šálu a   výdychom si ohriala krk . Ešte niečo už nie je tajomstvom , pomyslela si . „ Sofia , musím ti niečo povedať ,“ povedala nahlas .

Keď Olívia Abbottová otvorila obrovské dubové vchodové dvere do základnej školy vo Franklin Grove , uvítal ju silný poryv horúceho vzduchu . Poobzerala sa po chodbe , stiahla si čiapku a   držala ju za jeden z   ružových brmbolcov , ktoré jej viseli po bokoch čiapky . Olívia začala poskakovať , aby sa trochu zahriala . Mala na sebe uniformu roztlieskavačiek na podpor u školského tímu , no hoci mala legínsy , cítila sa zmrznutá ako nanuk .

Kde si , Kamila ? pomyslela si Olívia , keď skákala z   jednej nohy na druhú a   pohľadom hľadala kamarátku . Mám obrovskú novinku !

Dvere sa otvorili a   Olívia sa nedočkavo obzrela . Nanešťastie to bola Šarlota Brownová , nadutá kapitánka tímu roztlieskavačiek . Na hlave mala biele chlpaté klapky na uši .

„ Ahoj , Šarlota ,“ povedala Olívia a   nedokázala potlačiť svoje sklamanie . Šarlota pustila dvere , hoci jej podlízavé kamarátky Katie a   Allison kráčali v   pätách . Aj oni mali klapky na ušiach .

„ Och , Olívia , úplne som premrzla !“ zakvílila Šarlota .

„ Aj my sme premrzli !“ povedali Katie a   Allison , ktoré dokázali premýšľať presne ako Šarlota .

„ Tak rýchlo dnu a   zohrejte sa !“ povedala Olívia a   usmiala sa . Všetky tri odišli bez slova .

Žiaci sa postupne trúsili jeden po druhom a   s   každým otvorením dverí Olíviino srdce podskočilo . Nakoniec zbadala Kamiline veľké blond kučery .

„ Kamila !“ zakričala Olívia .

„ Ahoj ,“ pozdravila ju Kamila a   pri pohľade na Olíviu sa doširoka usmiala . „ Prepáč , že meškám . Včera si v   telefóne znela veľmi rozrušene . Čo sa deje ?“

Olívia vystrúhala grimasu . „ Musím ti povedať najväčšiu novinku v   mojom živote !“

Kamila na ňu nedôverčivo pozrela . „ Väčšia ako tá , že máš dávno stratené dvojča ?“

Olívia pokrčila nosom . Kamila mala pravdu . Olívia a   Ivy netušili , že majú dvojča , až kým sa Olívia pred pár mesiacmi neobjavila v   škole vo Franklin Grove . Keď nad tým uvažovala , veľkou novinkou bol aj fakt , že jej sestra je upírka , ale Kamila o   tom , samozrejme , nič nevedela . Olívia je jednou z   mála ľudí na svete , ktorí vedia o   existencii upírov .

„ Rovnako veľká ,“ uvážila Olívia a   odtiahla Kamilu za papradie zasadené v   kvetináčoch v   rohu chodby .

Olívia sa zhlboka nadýchla . „ Sľúb mi , že to nikomu nepovieš ,“ povedala .

„ Sľubujem ,“ vážnym hlasom odpovedala Kamila . „ Už mi to povedz !“

„ Veď ti hovorím ,“ namietala Ivy .

„ Nie ,“ nesúhlasila Sofia . „ Snažíš sa niečo povedať , ale zatiaľ len hrozne vzdycháš .“

Ivy si opäť povzdychla a   vyfúkla malý obláčik vzduchu . „ Stále tomu nemôžem uveriť ,“ zamrmlala miesto vysvetlen ia .

„ Ivy ,“ rázne povedala Sofia . „ Už mi omŕzajú tesáky !“

„ Žiadne tesáky nemáš ,“ odpovedala Ivy a   obzerala sa po cintoríne , aby sa uistila , že sú tam úplne samé . „ Píliš si ich ako my všetci .“

„ To sa tak hovorí ,“ povedala Sofia otráveným hlasom . „ Už mi prezraď , čo si to odhalila !“

„ Zistila som …“ Ivy zajachtala . „ S   Olíviou sme zistili …“

Sofia na ňu netrpezlivo upierala zrak .

„ Kto je môj skutočný otec ,“ zamrmlala nakoniec .

„ Naozaj ?“ vykríkla Kamila s   vypleštenými očami . Olívia prikývla , zahryzla si do pery a   usmiala sa . „ Teším sa s   tebou !“ Kamila objala Olíviu a   nechtiac zhodila jeden z   kvetináčov . Olíviu to rozosmialo .

„ Vedela som , že ak neprestanete pátrať , s   Ivy nájdete nejaké odpovede ,“ pyšne povedala Kamila .

Olívia uznala , že ich húževnatosť sa im vyplatila . So sestrou sa snažili vyriešiť záhadu , kto sú ich rodičia , odkedy zistili , že sú dvojčatá .

„ Vďaka , Kamila ,“ povedala Olívia a   objala ju znova . „ Chcela som ti to povedať osobne .“

„ Kto je váš otec ?“ vyzvedala Kamila .

Olívia našpúlila pery a   vychutnávala si túto chvíľu .

Kamila hádala podľa jej výrazu tváre . „ Vedela som to ! Je to nejaká celebrita ! Odjakživa som vedela , že máte pery ako George Clooney !“

„ Nie ,“ Olívia nesmelo pokrútila hlavou . „ Niekto lepší .“

„ Antonio Banderas ?“ zašepkala Kamila s   údivom v   hlase .

„ Tak kto potom ?“ opýtala sa Sofia rozrušene . Práve vychádzali z   cintorína a   Sofia ju objala okolo ramien .

Ivy si dlhými tmavými vlasmi zakryla tvár . „ Je to , ehm , volá sa … Karl Lazar ,“ zmätene vyhŕkla . Prečo mi robí taký problém vyrozprávať najlepšej kamarátke celý príbeh ? premýšľala Ivy . Bolo to také neuveriteľné , že to nemohla len tak zo seba vyhŕknuť .

„ Lazar ?“ zopakovala Sofia . „ Máš na mysli toho upírskeho aristokrata z   Transylvánie , ktorý sa zaľúbil do ľudskej ženy ?“

Ivy mlčky prikývla .

„ To je senzačné ! Vieš , či je ešte nažive ?“ opýtala sa Sofia .

„ Áno , je ,“ povedala Ivy .

„ Odkiaľ to vieš ?“ naliehala Sofia .

„ Posledných trinásť rokov sa skrýva ,“ odpovedala .

Keď Sofia zbadala v   diaľke budovu základnej školy , trochu spomalila . „ Ivy , prečo mám pocit , že ešte niečo predo mnou tajíš ?“

Ivy sa nesmelo usmiala a   potešilo ju , že ju kamarátka tak dobre pozná . „ Pretože naozaj ešte niečo tajím ?“ odpovedala .

Sofia si premeriavala jej tvár a   Ivy sa ešte raz zhlboka nadýchla . Odhrnula si vlasy z   tváre a   povedala : „ Môj otec je môj skutočný otec ,“ vysvetlila Ivy .

Sofia sa zarazila . „ Chceš povedať , že tvoj otec Charles Vega , ktorého poznáš celý život …“

„… je Karl Lazar ,“ dokončila vetu Ivy .

Sofia jej neverila . „ Vodíš ma za tesáky ?“

Ivy sa zaškerila . „ Nemáš tesáky , zabudla si ?“

„ Ale prečo by pán Vega predstieral , že je Ivin adoptívny otec , keď je jej skutočný otec ?“ opýtala sa Kamila .

„ Nevieme ,“ zamračila sa Olívia . „ Možno nechcel , aby Ivy vedela , že má dvojča .“

„ Ale prečo ?“ pýtala sa Kamila .

Olívia na to len pokrčila ramenami . Chcela by jej vyrozprávať všetko , čo sa s   Ivy dozvedeli  – že ich otec je upír a   mama bola človek a   že rozdelil dvojčatá po smrti matky . Olívia však zložila prísahu krvi a   nesmie porušiť Prvý zákon temna , teda nesmie povedať o   existencii upírov neupírovi . Bola to škoda , pretože Kamila je veľmi múdra a   možno by prišla na to , prečo to pán Vega urobil .

Ivy so Sofiou kráčali po schodoch do školy . „ Otec vie , že to vieš ?“ opýtala sa Sofia .

Ivy pokrútila hlavou . „ S   Olíviou sme sa o   tom rozprávali a   dohodli sme sa , že rodičom o   tom zatiaľ nepovieme . Olíviina mama Audrey by šalela ako netopier v   klietke , keby sa dozvedela pravdu . A   môj otec je v   Olíviinej spoločnosti úplne nesvoj .“

Dievčatá vošli do školy a   kráčali po chodbe , keď vtom Ivy začula , ako niekto šepká jej meno . Obzrela sa , ale nikto zo študentov na okolí sa na ňu nepozeral .

„ Ivy ! Sofia !“ znova sa ozval hlas .

„ Myslím , že nás volá to papradie ,“ zamrmlala Sofia a   ukázala na roh chodby . Obe podišli bližšie . Z   papradia sa vysunula ruka s   naružovo nalakovanými nechtami a   ťahala Ivy k   sebe .

Za papradím sa krčila Olívia s   Kamilou .

„ Povedala si jej o   tom ?“ naraz sa opýtali Ivy aj Olívia . Obe prikývli a   všetky dievčatá sa objali .

„ Gratulujem k   nájdeniu otca ,“ povedala Kamila a   zaškerila sa na Ivy .

„ Verila by si tomu , že celý ten čas mali skutočného otca pod nosom ?“ opýtala sa Sofia Kamily , ktorá neveriacky pokrútila hlavou .

„ Baby , nesmiete to nikomu povedať ,“ zvážnela Olívia .

„ Ani Brendanovi ?“ opýtala sa Sofia .

„ Okrem Brendana ,“ odpovedala Ivy . Svojmu frajerovi sa to chystá povedať po prvej hodine na chodbe pri učebni biológie , kde ju prvýkrát pozval na rande . Vyrobila mu aj pohľadnicu , ktorou mu chce poďakovať za podporu pri hľadaní pravdy .

„ Musí to byť veľké tajomstvo , keď sa skrývame za papradím ,“ zaškľabila sa Sofia .

Olívia sa tentoraz neusmiala . „ S   Ivy vyhlasujeme stav pohotovosti , keďže sa má so svojím otcom presťahovať do Európy .“

„ Je to aj tvoj otec ,“ potichu jej pripomenula Ivy .

Olívia prikývla . „ Áno ,“ súhlasila a   pomyslela si , že jej bude chvíľu trvať , kým si na to zvykne . „ A   máme menej ako desať dní , aby sme ho presvedčili , aby sa nikam nesťahovali .“

„ Nedovolíme , aby nás niekto znova rozdelil ,“ odvážne vyhlásila Ivy .

„ A   ja nechcem stratiť biologického otca , keď už viem , kto to je ,“ dodala Olívia .

Kamila a   Sofia okamžite spozorneli . „ Môžeme vám s   tým nejako pomôcť ?“ opýtala sa Kamila .

„ Naozaj si myslíš , že by tvoj otec mohol zmeniť názor ?“ nahlas premýšľala Sofia a   poškrabala si hlavu pod čiapkou .

„ Musí ho zmeniť ,“ odpovedala Ivy .

„ Musíme vymyslieť niečo , vďaka čomu nedokáže odtiaľto odísť ,“ povedala Olívia .

„ Niečo také skvelé , že by dal aj život , aby tu mohol zostať .“

„ Č o napríklad ?“ opýtala sa Sofia .

Ivy s   Olíviou sa neisto pozreli na seba . „ Dúfame , že to nám pomôžete vymyslieť ,“ placho sa usmiala Ivy .

Všetky štyri mlčky hľadeli na seba . Nehybne stáli , ponorené do svojich myšlienok , až kým nezazvonilo .

„ Hlavy dokopy ,“ vyhlásila Olívia a   všetky sa pritisli k   sebe . „ Stretneme sa v   jedálni na obede a   niečo vymyslíme ,“ povedala .

Všetky súhlasne prikývli . Olívia potom povzbudila dievčatá , aby dali zovreté päste do stredu . „ Franklin Grove alebo nič ,“ povedala .

„ Franklin Grove alebo nič !“ zopakovali všetky naraz , buchli sa päsťami a   víťazoslávne ich zdvihli nad hlavy .

Kapitola 2

Po tretej hodine si Olívia upravovala očné tiene farby p rirodzené nebo v   zrkadle na dvierkach skrinky , keď vtom kútikom oka zbadala Sofiu , ktorá upaľovala po chodbe .

„ Kódové slovo ,“ veľavravne povedala Sofia s   veľkým digitálnym foťákom na krku .

„ Máš na mysli čierny kód ?“ opýtala sa Olívia a   narážala na Ivinu tajnú hatlaninu , čo znamenalo , že majú pohotovostné stretnutie na toaletách pri učebni biológie .

„ Nie ,“ Sofia pokrútila hlavou . „ Kódové slovo .“

Olívia si odložila tiene do tašky . „ Neviem , čo znamená kódové slovo ,“ odpovedala veselo .

„ Nie iba kód ,“ povedala Sofia a   zagúľala očami . „ Ale kódové slovo . Kódové slovo .“

Olívia iba vyvaľovala oči . „ Vy gotici ste niekedy naozaj záhadní , vieš o   tom ?“

„ Kódové slovo ,“ odpovedala Sofia a   začala hovoriť šepotom , „ znamená , že sa stretávame v   knižnici .“

„ Myslela som si , že sa stretávame v   jedálni ,“ povedala Olívia a   zabuchla dvierka skrinky .

„ Áno , ale Ivy zmenila plán ,“ povedala Sofia a   Olívia ju nasledovala .

„ Kamila o   tom vie ?“

„ Ivy ju zavolá ,“ vysvetľovala Sofia . „ Mali spolu telesnú .“

„ Ale prečo ? Čo jej napadlo ?“ opýtala sa Olívia .

„ Netuším ,“ odpovedala Sofia . „ Som len poštový netopier .“

Vchod do knižnice bol na konci širokej chodby vedľa riaditeľne . Ivy a   Kamila už čakali pred dverami . Ivy podišla k   Olívii a   podala jej mrkvu . V   druhej ruke mala sušené hovädzie mäso, červené ako krv , ktoré podala Sofii .

„ Čo je to ?“ opýtala sa Olívia .

„ Tvoj obed ,“ sucho odpovedala Ivy .

„ Máme veľa práce ,“ oznámila Kamila .

Olívia sa pozrela na mrkvu a   nevoľky si z   nej odhryzla . Aj keď upíri volajú všetkých ľudí „ zajkovia “, neznamená to , že sa živíme mrkvou , pomyslela si .

Kým sa Olívia a   Sofia občerstvovali , Ivy im vysvetľovala plán . „ Môj otec má zo všetkého najradšej správy založené na dobrom výskume . Vždy robieva skvelé prezentácie pre svojich klientov o   plánovaných návrhoch . Tak som si pomyslela , že vypracujeme správu , aby sme ho presvedčili zostať tu . Čo poviete ?“

„ O   čom to bude ?“ opýtala sa Olívia s   plnými ústami .

„ O   tom , že mesto Franklin Grove je omnoho lepšie ako Európa ,“ odpovedala Ivy .

Sofia prehltla posledný kúsok sušeného mäsa a   pokrútila hlavou . „ Myslíš si , že naše mesto je lepšie ako Európa ?“ neveriacky sa opýtala . „ V   Európe je Eiffelova veža .“

„ Z   ktorej môže človek spadnúť ,“ protirečila Ivy .

„ A   čo módne prehliadky v   Miláne ?“ zapojila sa Olívia .

„ Ktoré vytvárajú nezdravé sebahodnotenie dievčat po celom svete ,“ oponovala Ivy . Kamila energicky prikývla .

Sofiu však nepresvedčili . „ Čo také je v   meste Franklin Grove a   v   Európe nie ?“

„ To je jasné ,“ povedala Ivy s   iskrou v   tmavých očiach . „ My .“ Po tejto odpovedi sa zvrtla na päte topánok a   otvorila dvere do knižnice .

Olívia sa neubránila úsmevu . No dobre , pomyslela si a   vykročila za sestrou do knižnice . Za pokus to stojí .

Ivy podišla k   stolu knihovníčky a   zbadala ženu s   tmavým rúžom na perách a   v   štýlových čierno - zelených okuliaroch s   hrubým rámom , ktorá sa skláňala nad obrovskou knihou o   stredoveku .

„ Je tu pán Collins ?“ opýtala sa Ivy .

Žena zdvihla pohľad od knihy . „ Pán Collins sa presťahoval do Nashvillu , kde hrá v   country kapele . Ja som slečna Everlingová , nová knihovníčka .“ Potom vstala , vystrela ruku a   nadšene si s   Ivy nimi potriasli . Všetky dievčatá sa s   ňou zoznámili . „ Super sveter ,“ povedala knihovníčka Sofii , ktorá mala na ňom vyšitý strom bez listov s   vranami na konároch .

Vy ste nová knihovníčka ? pomyslela si ohromená Ivy .

„ Veríme , že nám pomôžete , pani Everlingová ,“ povedala Olívia .

Knihovníčka si dala ruky vbok . „ Som slečna . Tak o   čo ide ?“

„ Robíme prezentáciu o   Európe ,“ ozvala sa Kamila .

„ O   Európe , hej ?“ Slečna Everlingová schmatla ceruzku zo stola , akoby to bol meč . „ Poďte za mnou .“

Keď slečna Everlingová kráčala pred nimi , Ivy zaujali jej čierno - biele legínsy a   sivá menčestrová sukňa . Zaujímalo by ma , či je upírka , pomyslela si .

„ Vitajte v   Európe !“ vyhlásila slečna Everlingová , keď zastala v   zadnej uličke knižnice . Nechtom vínovočervenej farby prešla po chrbtoch niekoľkých kníh . „ Chcete pretancovať celú noc v   Barcelone ? Lyžovať sa v   Alpách ? Vykašľať sa na školu a   užívať si život za dvadsaťpäť dolárov na deň ?“

Všetky dievčatá vypleštili oči .

„ Žartujeeeem ,“ zanôtila slečna Everlingová . „ Som školská knihovníčka , spomínate ? Ale máme tu pôsobivý výber cestovateľských príručiek ,“ dodala .

„ Nemáte tu knihy o   niečom zlom v   Európe ?“ opýtala sa Sofia .

Slečna Everlingová na ňu prekvapene pozrela . „ Nie je tam nič zlé . Po vysokej som rok cestovala po Európe .“ Zaklonila hlavu a   zasnene si povzdychla . „ Toľko kultúry a   histórie …“

„ Histórie ?“ prerušila ju Ivy a   veľavravne pozrela na dievčatá .

Olívia pochopila jej myšlienkový pochod . „ Nesužovala Európu čierna smrť ?“

„ A   obe svetové vojny ,“ poznamenala Kamila s   úškľabkom na tvári .

Slečna Everlingová sa zamračila . „ Tak počkajte ,“ povedala a   pozrela na dievčatá ponad okuliare . „ O   čom má byť ten projekt ?“